
166                                                  DR 31.7.2018                                                                         

 

 

Separuh daripada RM51 bilion itu adalah makanan seperti daging, sayur, kemudian 
bijirin. Kita ambil beras misalnya, beras kita beli dari luar sehingga satu juta metrik tan setahun 
kerana kita tidak menghasilkan beras yang mencukupi. Walaupun kita ada MADA, kita ada 
KADA, kita ada Tanjung Karang, kita ada Seberang Perak di Perak, semuanya itu hanya 
mampu membekalkan 70 percent daripada keperluan kita. 

 Jadi akibat daripada itu, ditambah pula dalam keadaan tertentu nilai Ringgit kita 
turun misalnya, bermaksud kita terpaksa berbelanja lebih untuk membeli keperluan makanan 
dari luar. Itulah yang disebut oleh Yang Berhormat Rantau Panjang kerana bersempadan 
dengan Thailand. Kita banyak beli sayur dan makanan, ikan semuanya, keperluan ikan 
daripada Thailand.  

Jadi, faktor di situ adalah faktor penawaran dan permintaan, itu yang menentukan 
kenaikan kedudukan harga barang. Saya akui, apa cabarannya? Cabarannya ialah untuk 
kerajaan tampil dengan satu pelan yang komprehensif bukan hanya membabitkan 
kementerian ini, tetapi juga Kementerian Pertanian dan Industri Asas Tani misalnya, supaya 
bekalan makanan utama kita itu dapat dicukupkan. Dengan itu, tidak berlaku aliran keluar 
dan mengalami defisit kepada kedudukan kita.  

Tuan Yang di-Pertua... 

 Datuk Seri Haji Ahmad bin Haji Maslan [Pontian]: Yang Berhormat Menteri, 
mohon pencelahan sedikit fasal import ini.  

Import makanan RM51 bilion, saya ingin memaklumkan kepada Menteri bahawa 
SST yang akan dikutip mulai 1 September ini berpunca daripada dua sumber utama. Sumber 
pertama ialah daripada bahan-bahan yang dikilangkan, dan sumber kedua ialah daripada 
import- RM51 bilion import makanan. Bayangkan jika dikenakan SST 10 peratus dan saya 
harap kementerian bersedia untuk menghadapi perkara itu. 

Dato’ Saifuddin Nasution bin Ismail: Terima kasih Yang Berhormat Pontian yang 
begitu bersungguh-sungguh ingatkan kami.  

Kita pun sedia maklum bahawa SST ini cukai satu lapis. Kita kutip, kita kenakan 
kepada source-nya. Dia tidak diikuti, tak diturunkan sehingga kepada pengguna akhir. 
Manakala GST itu pulakan bertingkat-tingkat, berlapis-lapis dikenakan enam peratus.  

Jadi saya fikir topik itu telah kita terima pakai sebagai satu peralihan polisi yang akan 
dilaksanakan, tidak ada anjakan. Tak ada tanda-tanda anjakan atau peralihan itu akan 
berlaku. Datang 1 September, SST akan dilaksanakan.  

Pendirian kementerian ini yang saya sampaikan kepada Jemaah Menteri ialah cukai 
SST bukan hanya perlu dilihat dari sudut menjana pendapatan untuk kerajaan, tetapi juga 
harus mengambil kira faktor economic well-being of the people. Kementerian ini sangat 
mengambil maklum tentang kedudukan struktur, kedudukan ekonomi rakyat dalam negara 
kita.  

Saya ambil contoh untuk makluman Ahli Parlimen Pontian, saya baru ini didatangi 
oleh Chief Economist dari Bank Negara yang memberikan taklimat kepada saya tentang 
kesan atau impak pelaksanaan SST. Dia bagi saya satu contoh, bagaimana di Lembah Klang 
kategori- Yang Berhormat Pontian dengar tak? Jangan cakap telefon, saya tengah ini- ini letih 
sikitlah. Okey, switch off. Saya pun switch off telefon. Okey, baik. 

Kumpulan B40 di Lembah Klang untuk makluman Yang Berhormat Pontian, ini yang 
kita warisi di negara kita ni, B40 di Lembah Klang, 90 peratus daripada mereka hanya ada 
kelulusan SPM. Bila mereka bekerja, a couple with one kid combine income mereka sebulan, 
RM1,800 sebulan, tinggalnya di Lembah Klang. Kelulusannya cuma SPM dan mereka tak 
ada skills lain. Mereka ini yang paling terkesan daripada apa sahaja dasar yang dibuat. \ 

 

 

 



Separuh daripada RM51 bilion itu adalah makanan seperti daging, sayur, kemudian bijirin. Kita ambil beras misalnya, beras kita beli dari luar sehingga satu juta metrik tan setahun kerana kita tidak menghasilkan beras yang mencukupi. Walaupun kita ada MADA, kita ada KADA, kita ada Tanjung Karang, kita ada Seberang Perak di Perak, semuanya itu hanya mampu membekalkan 70 percent daripada keperluan kita. Jadi akibat daripada itu, ditambah pula dalam keadaan tertentu nilai Ringgit kita turun misalnya, bermaksud kita terpaksa berbelanja lebih untuk membeli keperluan makanan dari luar. Itulah yang disebut oleh Yang Berhormat Rantau Panjang kerana bersempadan dengan Thailand. Kita banyak beli sayur dan makanan, ikan semuanya, keperluan ikan daripada Thailand. Jadi, faktor di situ adalah faktor penawaran dan permintaan, itu yang menentukan kenaikan kedudukan harga barang. Saya akui, apa cabarannya? Cabarannya ialah untuk kerajaan tampil dengan satu pelan yang komprehensif bukan hanya membabitkan kementerian ini, tetapi juga Kementerian Pertanian dan Industri Asas Tani misalnya, supaya bekalan makanan utama kita itu dapat dicukupkan. Dengan itu, tidak berlaku aliran keluar dan mengalami defisit kepada kedudukan kita. Tuan Yang di-Pertua... Datuk Seri Haji Ahmad bin Haji Maslan [Pontian]: Yang Berhormat Menteri, mohon pencelahan sedikit fasal import ini. Import makanan RM51 bilion, saya ingin memaklumkan kepada Menteri bahawa SST yang akan dikutip mulai 1 September ini berpunca daripada dua sumber utama. Sumber pertama ialah daripada bahan-bahan yang dikilangkan, dan sumber kedua ialah daripada import- RM51 bilion import makanan. Bayangkan jika dikenakan SST 10 peratus dan saya harap kementerian bersedia untuk menghadapi perkara itu. Dato' Saifuddin Nasution bin Ismail: Terima kasih Yang Berhormat Pontian yang begitu bersungguh-sungguh ingatkan kami. Kita pun sedia maklum bahawa SST ini cukai satu lapis. Kita kutip, kita kenakan kepada source-nya. Dia tidak diikuti, tak diturunkan sehingga kepada pengguna akhir. Manakala GST itu pulakan bertingkat-tingkat, berlapis-lapis dikenakan enam peratus. Jadi saya fikir topik itu telah kita terima pakai sebagai satu peralihan polisi yang akan dilaksanakan, tidak ada anjakan. Tak ada tanda-tanda anjakan atau peralihan itu akan berlaku. Datang 1 September, SST akan dilaksanakan. Pendirian kementerian ini yang saya sampaikan kepada Jemaah Menteri ialah cukai SST bukan hanya perlu dilihat dari sudut menjana pendapatan untuk kerajaan, tetapi juga harus mengambil kira faktor economic well-being of the people. Kementerian ini sangat mengambil maklum tentang kedudukan struktur, kedudukan ekonomi rakyat dalam negara kita. Saya ambil contoh untuk makluman Ahli Parlimen Pontian, saya baru ini didatangi oleh Chief Economist dari Bank Negara yang memberikan taklimat kepada saya tentang kesan atau impak pelaksanaan SST. Dia bagi saya satu contoh, bagaimana di Lembah Klang kategori- Yang Berhormat Pontian dengar tak? Jangan cakap telefon, saya tengah ini- ini letih sikitlah. Okey, switch off. Saya pun switch off telefon. Okey, baik. Kumpulan B40 di Lembah Klang untuk makluman Yang Berhormat Pontian, ini yang kita warisi di negara kita ni, B40 di Lembah Klang, 90 peratus daripada mereka hanya ada kelulusan SPM. Bila mereka bekerja, a couple with one kid combine income mereka sebulan, RM1,800 sebulan, tinggalnya di Lembah Klang. Kelulusannya cuma SPM dan mereka tak ada skills lain. Mereka ini yang paling terkesan daripada apa sahaja dasar yang dibuat. \.